Ωστόσο έχει προταθεί και η άποψη ότι η Υρκανία του Στεφάνου είναι το "Υρκάνιον πεδίον" της Λυδίας, στην Μικρά Ασία (με κύρια πόλη την Υρκανίδα). Στα μέρη αυτά εγκαταστάθηκαν οι Υρκάνιοι σύμμαχοι του Πέρση βασιλιά Κύρου Α΄. Κατά αυτήν την άποψη η εν λόγω Ευμένεια θα βρισκόταν στο πεδίο αυτό και θα μπορούσε να είχε ιδρυθεί από τον Ατταλίδη βασιλιά Ευμένη Β΄, σε ανάμνηση της νίκης του επί του Σελευκίδη Αντιόχου Γ΄ στη μάχη της Μαγνησίας (190 π.Χ.).